**Kamata Eikichi** (yaponcha: *鎌田 榮吉*; 1863—1934) — yapon siyosatchisi hamda pedagogi. U 1922-yildan to 1923-yilgacha taʼlim vaziri boʻlib ishlagan va 20 yildan ortiq Keyo universiteti prezidenti boʻlgan.

Taʼlimdagi faoliyati
--------------------

1880-yillarda Kamata Keio universitetida oʻqituvchi boʻlib faoliyat yuritgan, bu yerda ilgari oʻzi talaba boʻlgan. Kamata 1898-yilda Tokujiro Obatadan keyin universitet prezidenti lavozimini egallaydi.U 1922-yilda bu lavozimni tark etadi va Ichitaro Fukuzava toʻliq lavozimni egallashidan oldin uning oʻrniga Kadono Ikunoshin vaqtincha prezident etib tayinlandi.

Universitetdagi paytida u Amerika urf-odatlarini yoqtirgan, universitetning yangi qurilgan beysbol maydonida tantanali birinchi oʻyinlarni doimiy davom etishini istagan. Kamata gender tengligi tarafdori boʻlib, post-feodal Yaponiyada „sinflar oʻrtasidagi tenglik" ga hamroh boʻlish zarur deb hisoblagan. *Katsudo* *no Sekai* oʻquv-kino jurnalida yozar ekan, u taʼlim maqsadlarida kinofilmlardan foydalanishni taklif qildi. Shuningdek, u boshqa taniqli pedagoglar va universitet prezidentlari bilan birga *Koʻkuxonda koʻplab* insholar nashr ettirgan.

Ushbu ilgʻor qarashlar bilan bir vaqtning oʻzida, Kamata universitetdagi hurmat va eʼtiboridan foydalanib, mustaqillikka boʻlgan vatanparvarlik nuqtai nazarini ilgari surgan taʼlim milliy davlat maqsadlarini amalga oshirishning kaliti ekanligiga ishongan.1920-yilda u talabalarga „aldamchi mafkuralarga aldanmasliklari va guruhga koʻr-koʻrona ergashmasliklari kerak lekin erkinlik, mustaqillik va oʻz-oʻzini hurmat qilish ruhini anglashlarini" aytgan.

Vazirlik martaba
----------------

Kamata 1922-yildan 1923-yilgacha Maorif vaziri lavozimida faoliyat yuritgan. 1922-yil 11-noyabrida Kamata Tokiodagi Hibiya bogʻida Yaponiyaning birinchi keng koʻlamli sulh kunini nishonlash marosimida ishtirok etadi. U maʼrosimdagi bir nechta maʼruzachilardan biri edi, ular qatorida Uchida Kosai va Drew Pirson bor edi.

Taʼlim vazirligidan ketganidan soʻng, u 1927-yildan Maxfiy kengash aʼzosi boʻlib, 1932-yilda esa Imperator Taʼlim Kengashining rahbari etib taʼyinlanadi.

Manbalar
========

1. ↑  Croft, Adam Thorin*. Urban Culture in Pre-War Japan* (inglizcha). Routledge, 2019. ISBN 9780429748899. 14-noyabr 2019-yilda qaraldi.
2. ↑  „Ikunoshin Kadono: The Prodigy Known as Boy Teacher". *www.keio.ac.jp* (2-sentabr 2013-yil).
3. ↑  „Past Presidents: Keio University" (inglizcha). *www.keio.ac.jp*. Qaraldi: 14-noyabr 2019-yil.
4. ↑  Guthrie-Shimizu, Sayuri*. Transpacific Field of Dreams: How Baseball Linked the United States and Japan in Peace and War* (inglizcha). Univ of North Carolina Press, 2012 — 115 bet. ISBN 9780807882665. 14-noyabr 2019-yilda qaraldi.
5. ↑  Frederick, Sarah*. Turning Pages: Reading And Writing Women's Magazines in Interwar Japan* (inglizcha). University of Hawaii Press, 2006 — 40 bet. ISBN 9780824829971. 14-noyabr 2019-yilda qaraldi.
6. ↑  Miyao, Daisuke*. Sessue Hayakawa: Silent Cinema and Transnational Stardom* (inglizcha). Duke University Press, 2007 — 147 bet. ISBN 9780822389828. 14-noyabr 2019-yilda qaraldi.
7. ↑  Szpilman, Christopher W.A. (1998). „Conservatism and ITS Enemies in Prewar Japan: The Case of Hiranuma Kiichirô and the Kokuhonsha". *Hitotsubashi Journal of Social Studies*. 30-jild, № 2. Hitotsubashi University. 120-bet. ISSN 0073-280X. JSTOR 43294432.
8. ↑  Dickinson, Frederick R.*. World War I and the Triumph of a New Japan, 1919-1930* (inglizcha). Cambridge University Press, 2013 — 149–150 bet. ISBN 9781107037700. 14-noyabr 2019-yilda qaraldi.
9. ↑  Aukema, Justin (2019). „Cultures of (Dis)remembrance and the Effects of Discourse at the Hiyoshidai Tunnels". *Japan Review*. № 32. International Research Center for Japanese Studies. 127–150-bet. ISSN 0915-0986. JSTOR 26652953.